open-index/open-wikipedia-markdown huggingface dataset:
Lengua castellana

La **idioma español** u **castellanu** es una lengua romanci del grupu ibéricu. Es una las seis idiomas oficialis de la ONU i, altrás el chinu mandarín, es la lengua más palrá del mundu pol númiru de falantis que la tienin comu lengua matelna. Es tamién idioma oficial en varias de las prencipalis olganiçacionis pulíticu-económicas entrinacionalis (UU, UA, TLCAN y UNASUR, entri algotras). Lo palran cumu primel i segundera lengua entri 500 i 600 millonis de pressonas. Pol otru lau, el español es la segunda palra mas estudiá nel mundu al atrás el ingrés, con polo menus 14 millonis d'estuyantis, si bien algotras huentis izin que se passan los 46 millonis de estudiantis destribuius en 90 paisis.

L'español, cumu las otras lenguas romancis, es una continuación moelna el latín vurgal, endi el sigru III endispués de Cristu, que tras el desmembramientu del Impériu Romanu hue divirhiendu de las otras variantis del latín que se palraban enas destintas províncias del antigu Impériu, dandu lugal meyanti una lenta volución a las destintas luengas neulatinas. Ebiu a la su propagación pol América, el español es, con deferéncia, la luenga neolatina qu'á arcançau mayol difusión.

## Origin
El castellanu s'originó cumu un dialeutu el latín vurgal enas zonas nel arrayu entri Cantabria, Burgus, Álava i La Rioja, províncias del atual norti d'España, convirtiéndu-se ena prencipal luenga populal del Réinu de Castilla (La lengua oficial era el latín). D'allí qu'el su nombri original seya "lengua castellana", en referéncia a la zona geográfica ondi s'originó.

## Atijus p'ahuera
Cal

La **cal** es un ahuntaol holmau prencipalmenti pol carbonatu cálcicu (CaCO₃) derivau de las rocas caliças.

## Componentis
Las rocas caliças que holman la cal nu son totalmenti puras, amás de carbonatu cálcicu, s’alcuentran compuestas pol carbonatu manéssicu, sílici, alumina i óssidu férricu.

Sigún seya el su continiu en sílici, las rocas que holman la cal sedrán:
*Caliças margosas: con menus del 15% en sílici.
*Margas: 15-30% en sílici.
*Margas arcillosas: 30-75% en sílici.
*Arcillas: compuestas pol más del 75% en sílici.

## Crassis
Dessistin dos tipus de calis, sigún contengan más u menus óssidu cálcicu ena su composición.

### Cal aérea u viva
La cal aérea u viva es mu rica en CaO: en su mayol parti son óssidu cálcicu u óssidu cálcicu i óssidu de manésiu.

Tiini la propieá d’idratalsi al entral en contatu con el áugua, i d’endurecel (solu nel airi) pol carbonatación (al entral en contatu el óssidu cálcicu con el CO₂ del airi se holma CaCO₃).

Al mesturalsi la cal viva con cierta cantiá d’áugua, la cal viva passará a sel cal apagá.

### Cal idráulica
La cal idráulica tiini una menol concentración de CaO que la cal viva (puein consideralsi cumu sustáncias entrimeyas entri la cal pura i el cementu).

Cabi destacal que la cal idráulica tiini una tupa sustáncias ena su composición (cal, sílici, alumina...), i son estas sustáncias las que le dan caratel idráulicu. Estas calis possein un fraguau mas liheru que la cal viva, i pa endurecel un les es mestel CO₂ (son escapacis d’endurecel tantu en airi cumu en áugua).

Dessistin dos crassis de calis idráulicas, sigún estén holmás pol más u menus manéssia:
*Grassas: holmás pol menus de un 5% de manéssia.
*Magras: holmás pol más de un 5% de manéssia.

## Ússius
La cal tiini albondus ússius:
* Ena costrución, cumu ahuntaol.
* Ena endústria.
* Ena naturaleza, pa limpial áuguas negras, dessinfetal, eliminal malus oloris...
Yessu

El **yessu** es un mineral compuestu hundamentalmenti pol sulfatu cálcicu. S'alcuentra ena naturaleza, i nu es mestel hazeli cámbeus pa sel gastau en costrución.

## Componentis
*Alhés: holmau pol sulfatu cálcicu di-idratau. Se trata duna roca sedimentárea cálcica un efervescenti colos áceus.
*Anidrita: holmá pol sulfatu cálcicu anídriu. Possei mayol compaciá i dureça qu'el alhés, i un toma áugua d'idratación.
*Algotrus:
:*Selenita: varieá encolora i trasparenti.
:*Espatu satinau: agregau de fibras compatas.
:*Alabastru: material finu i granulau.

## Fraguau
El fraguau del yessu consisti ena holmación del sulfatu cálcicu di-idratau pol mé el sulfatu cálcicu emi-idratau i áugua.

El fraguau dependerá de:
*La temperatura el áugua d'amassau.
*El volumin d'áugua d'amassau.
*La finura el yessu.
*El úsiu d'aceleraoris u retardaoris.

La duración del fraguau del yessu puei sel miiu pol mé l'abuhas de Vicat.

## Propieais
El yessu es un material de bahas resisténcias (i cola umeá perdi albondas).

Nu es mu solubri en áugua, peru sí mu permeabri i asorventi. 

Hunciona mu bien cumu asorventi acústicu i regulaol térmicu (amás, sirvi cumu elementu de proteción passiva contra el huegu).

Cabi destacal qu'el yessu corroi el aceru.

S'arrehunta mal ena maera, bien a la roca i mu bien a produtus siderúlhicus.

## Éndici de pureça ''(EP)''
El éndici de pureça el yessu puei miilsi pol mé la ecuación:
*EP=1,7*A*B*
*Ondi *A* es la cantiá d'áugua mesturá (%), i *B* la propolción de SO3 (%)*

Sigún seya el éndici de pureça *(EP)*, el yessu se crassificará en:
*Yessu gruessu (YG): *EP* ménimu del 75%
*Yessu finu (YF): *EP* ménimu del 80%
*Yessu pa prefabricaus (YP): *EP* ménimu del 85%
*Escayola:
:*Normal (E-30): *EP* ménimu del 90%
:*Especial (E-35): *EP* ménimu del 92%

## Ússius
*Revestimientus:
:*Guarnecius:
::*A güena vista u maestrau.
:*Enlucius:
::*Açoncha el guarneciu.

*Morteru de yessu

*Estucu: yessu con añiius pa que seya possibri limpialu.

*Moldis
Ny-Ålesund

**Ny-Ålesund** es un asiahamientu centíficu ena isla e Spitsbergen, nel archipiélagu de Svalbard (Noruega). Está assitiau en King's Bay (Baia del Rei en ingrés). Tiini la palticulariá de sel una las localiais más setentrionalis el mundu.

## Geografía
La localiá cuenta con una puebración d'entri 30 i 35 abitantis. Nel vranu llegan a puebrala hata 120 pressonas. Tolos sus moraoris labutan en estacionis d'envestigación centífica, cumu el proyeutu *Global Atmosphere Watch*, pretenecientis a várius paisis.

## Afotus

File:AmundsenEllsworthNobileDirgibleLaunchTower.jpg
File:NyAlesundAmundsenNorthPoleHotel.jpg
File:Old train in Ny Alesund.JPG
File:Spitzbergen nordsyssel hg.jpg


## Atijus
* Páhina oficial de Ny-Ålesund
Corán

El **Corán** (arabi: القرآن‎ *Al-Qur’ān*) es el libru considerau sagrau polos musulmanis. Tamién se lo conoci, en luenga árabi, *Al Qur'an Al Karim* o *nobli Corán*. Hue rebelau por Dios al profeta Mahoma (Muhammad, محمد) por meiu del ángel Gabriel (Yibrail o Yibril, جبريل). Duranti la via el profeta Mahoma, las revelacionis huerun trasmitías oralmenti o escrevías en ojas de palmeras, trozus de cueru o uesus. A la muerti el profeta, en 632, los sus siguioris escomençarun a reunil estas revelacionis, que duranti el Califatu d'Utman ibn Affan (عثمان بن عفان) tomarun la horma que tien ogañu, 114 capítulus (azoras, سورة), ca unu deviiu en versículus (aleyas, آيات).

El Corán toma muchus pressonajis que aparecin enos librus sagraus del judaísmu i el cristianismu (Tanaj i Biblia) i ena literatura devota (por ejemplu, los librus apócrifus), con muchas deferencias en detalli. Pressonajis del mundu ebreu i cristianu comu Adán, Noé, Abraham, Moisés, Jesús de Nazaret i Juan Bautista aparecin mencionaus comu profetas islámicus.

## Sura 97
Sura 97 – El destinu (Al-Qadr)

En el nombri de Alá, el Compasivu, el Misericurdiosu!
# Lo hemus revelau ena nochi el Destinu.
# I cómu sabrás qué es la nochi el Destinu?
# La nochi el Destinu val mas de mil mesis.
# Los ángelis i el Espíritu enciendin en ella, con premisu del su Señor, pa fixá-lu tou.
# Es una nochi de pas, ata el esmanecel!

* إِنَّا أَنزَلْنَاهُ فِي لَيْلَةِ الْقَدْرِ   
* وَمَا أَدْرَاكَ مَا لَيْلَةُ الْقَدْرِ  
* لَيْلَةُ الْقَدْرِ خَيْرٌ مِّنْ أَلْفِ شَهْرٍ  
* تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ  
* سَلَامٌ هِيَ حَتَّى مَطْلَعِ الْفَجْرِ  

Bismi-llāhi-r-raĥmāni-r-raĥīmi

# 'Innā 'anzalnāhu fī laylati al-qadri
# Wa mā 'adrāka mā lailatu al-qadri
# Lailatu al-qadri khayrun min 'alfi shahrin
# Tanazzalu al-Mmalā'ikatu wa ar-rūĥu fīhā bi'idhni rabbihim min kulli 'amrin
# Salāmun hiya ĥatta maţla`i al-fajri

## Atijus p'ahuera
* Quran Word by Word // QuranAcademy.org
* Al-Quran (Corán online) mas de 140 traduzionis en 35 lenguas.
* Mensahi el Corán
* El Sagrado Corán
Alberto Contador

**Alberto Contador Velasco** (Pinto, Comunidá de Mairil, 6 de deziembri de 1982) es un ciclista español d'arcendencia estremeña, qu'en 2007 se convirtió nel español más nuevu en ganal el Tour de Francia. Amás es el segundu correol español en ganal el Giro d'Italia nel añu 2008, endespués de que Miguel Induráin lo hiziesi enos añus 1992 i 1993 i cola su vitoria ena Vuelta a España en 2008 nel primel correol español en arcançal la vitoria enas tres grandis güertas ciclistas del mundu (Giro de Italia, Tour de Francia i Vuelta a España), açaña que sólu los francesis Jacques Anquetil i Bernard Hinault, l'italianu Felice Gimondi i el belga Eddy Merckx án consiguiu. Ogañu es unu los mehoris escalaoris i tamién un güen contrarrelohista lo que le convierti en unu los grandis favoritus palas güertas pol etapas que desputa, sobri tó, las tres grandis.

## Parmarés

## Reconocimientus
* Bicicleta d'Oru (2007).
* Real Ordin del Méritu Deportivu (2008).
* Destinción al conseguil las 3 grandis güertas (2008).

## Equipus
* ONCE-Eroski (2003)
* Liberty Seguros - Wurth (2004 - 2006)
* Discovery Channel (2007)
* Team Astaná (2008)

## Referencias

## Atijus p'ahuera
* Páhina oficial
* Bitácura pressonal
Artesanu

Un **artesanu** es una pessona que realiza trebajus d'artesania. A la escontra que los comerciantis, nu se eica a la reventa d'artículus sinu que los hazi él mesmu u les añai angún valol. En várius paisis es considerau cumu pequeñu impresáriu (PYME) i en España cuenta con regulación própia pol Decretu d'Ordenación de la Artesanía de 1998.

Casi tolas ciais antiguas ebin el su urbanismu a los artesanus e la costrución.

En varias regionis españolas s'alcuentran una u dos especialiçacionis. Ena Comunidá Valenciana, por exemplu, poemus alcuentral la de los juguetis i muñecas, de los turronis i los helaus, en La Rioja la del vinu, en Estremaúra la del jamón, embutius, del barru. Enos últimus añus s'está alcuentrandu artesanía deslocaliçá cumu la qu'elaboran artesanus testilis de Navarra, amacas corgantis. Los artesanos tiinen que competil con "artesanías" d'algotrus paisis a précius mu baratus, lo que les obliga albondas vedis a bahal la caliá los sus trebahus pa puel sobrevivil.

Los artesanus se caraiterizan pol usal materialis típicus del su lugal d'origin pa frabical los sus produtus. Ca una con materialis deferentes i que ientifican el entornu de ca esponenti: conchas marinas, cuarçu, maeras específicas, etc.

D'esta holma la artesania qual embahaora, refleha la identidá de ca región i promuevi la coltura de ca puebru viahandu alreol del mundu.
Françoise Barré-Sinoussi

**Françoise Barré-Sinoussi** (París, 30 de Húliu de 1947) es una centífica francesa, esperta en virulohia i diretora de la Unité de Régulation des Infections Rétrovirales (*Uniá de Regulación las Enfecionis Retruviralis* n'estremeñu). Hue galardoná col Prémiu Nobel de Melecina 2008, huntu a Luc Montaigner i Harald zur Hausen. Ella i Montaigner recibierun una las metais del premiu pol su descubrimientu del VIH, u virus del SIDA.

## Referencias

## Atijus pa'huera
* Institut Pasteur –  Unité de Régulation des Infections Rétrovirales
Trugillu (Caçris)

**Trugillu** (*Trujillo* en castellanu i oficialmenti) es un monicipiu d'Estremaúra, ena província de Caçris. S'alcuentra assitiau ena comarca de Trugillu. Hue hundá polos celtas (los qualis la conocian comu *Turaca*), endespués polos romanus (llamá Turgalium), endespués musulmana (*Taryala*), i alogu hue conquistá polos cristianus, llamá *Truxiello* i veleí Trugillu. La patrona dela ciá es la Virgin dela Vitória i alogu, la patrona delas Uertas (barriu importanti Trugillu) es la Nuestra Señá del Rosariu.

## Ciais germanas
*  Castegnato, Itália.
*  Trugillu, Venezuela.
*  Trugillu, Perú.
*  Batalha, Portugal.
* Trugillu, Honduras.
*  Almagru, España.
*  San Miguel de Piura, Perú.
*  Santa Fé de Antioquía, Colómbia.

## Afotus
 
Image:Trujillo05.jpg|
Image:Patio en una calle de Trujillo.JPG
Image:Plaza_mayor_trujillo_1.jpg|Praça Mayol‎
1

El **añu 1** (I) hue un añu común que escomençó en sábau del calandáriu julianu, i el primel añu de la era común/cristiana. Hue preceiu pol añu 1 e. C. en el ampliamenti gastau calandáriu gregorianu o en el su predecesol, el calandáriu julianu, dengunu de los cualis tuvu un añu 0. La numeracion de los años tien comu eniciu el númeru 1 ya que se trata de númerus ordinalis. Por el mesmu motivu, no essesti el sigru 0 ni el mileniu 0.
Célula

*
La *'célula*' es l'estrutura más sencilla escapás de realiçal tolas huncionis vitalis: nutrición, relación i reproución. Pol essu, la célula es l'uniá huncional de los seris vivus. Enos olganismus pruricelularis, las células, s'ayuntan pa holmal los tehius, qu'a la su vedi, holman los ólganus. Esta es la razón pola que la célula se tiini en cuenta comu l'uniá anatómica los seris vivus. Las puein sel iviias en [[Ucariotas]] (*Eu*, verdaeru; i *carión*, núcreu) i [[Procariotas]] (*Pro*, antis e; i *carión'', célula). La céncia encargá del su estuyu es la Citulohia

## Teoría Celulal
La Teuría celulal está basá enos labutus e R.L.K.Virchow, M.J. Schleiden, T.Schwann i S.Ramón y Cajal, la quala afilma en tres postulaus que:
* Tolos seris vivus están hechus e células.
* La célula es l'uniá hundamental e la vía.
* Toa célula devieni d'algotra célula.
Museu Guggenheim de Bilbau

El **Guggenheim Museum Bilbao** es un museu d'arti moernu i contenporaneu assitiau en Bilbau, nel País Vascu (España). Diseñau pol alquiteutu Canadiensi-Americanu Frank Gehry i el su gabineti de arquiteutus i costruiu pol Ferrovial, hue abieltu al públicu en 1997. El museu hue en palti costruiu pa revitaliçal la ciá, costituyendu el símbolu más emportanti de la ciá de Bilbau. Es unu los más espetacularis eifícius deconstrutivistas i alberga esposicionis d'arti d'obras pretenecientis a la hundación Guggenheim i esposicions itinerantis. El museu izi nu tenel una sola supifici plana en tola su estrutura. 
Pal su diseñu l'equipu de Gehry gastó simulacionis pol ordenaol de las estruturas del eificiu. El museu se puei vel ena pinicla e James Bond *The World Is Not Enough* de 1999.

## Atijus
* Guggenheim Museum Bilbao website
* Google Maps satellite view of Guggenheim Museum Bilbao
* Gehry on how to build on time and budget
* Scholars on Bilbao - academic works that analyse Bilbao's urban regeneration
* Guggenheim Museum Bilbao - Project for Public Spaces Hall of Shame
* Guggenheim Museum Bilbao - Muselius
* Santus el Guggenheim Museum Bilbao
* Vidiu del Museo Guggenheim Bilbao
Lengua rifeña

La **lengua rifeña** u **Tarifit** es una luenga berebel del sugrupu zenati, palrá en Marruecus, nel Rif, pol 1,5 millonis de pressonas i pol unus quantus milis en Melilla. El 29 abril el 2003, la municipaliá Nador deciyó entroducil señalización local escrita en rifeñu (gastandu l'alfabetu *tifinagh*). Esta politica nu tuvu vigol mas que pol angunas oras: dispuésinu el menistru el interiol, El Mostapha Sahel, anuló la decisión el consehu municipal i didu l'ordin de retiral tolas señalis bereberis visibris ena ciá.

## Fonética

Las deferéncias fonéticas mas emportantis respetu a otras luenguas bereberis son:

* /l/ se convierti en /r/, cumu aconteci en *ul* (coraçón) -> *ur*.
* /r/ preceia de vocal pero siguia de consonanti se leyi cumu en *taddart* (casa) -> *taddat*. 
* /ll/ (/l/ heminá) se trasholma en /dj/, cumu en *ylli* (iha) -> *ydji*.
* /lt/ passa a /ch/ cumu en *ultma* (helmana) -> *utchma*.
* Nangunas variantis localis la /k/ passa a /ch/.
* El prefihu masculinu *a-* desapaeci en muchas parabras, cumu *afus* (manu), que se trasholma en *fus*, i *afighar* (selpienti), que passa a sel *fighar*.

## Atijus
* Test en rifain
* Ethnologue report on Tarifit
* INALCO report on Tarifit (fr)
* Sitiu 100% rifeñu
La Rioja

**La Rioja** es una comunidá utónoma d'España assitiá nel norti la Península Ibérica. Abada parti del valli el Ebru ena su zona setentrional i del Sistema Ibérico nel sul. La comunidá es uniprovincial, polo que nu dessisti Deputación i s'alcuentra olganiçá en 174 monicípius. La su capital es Logroñu i la su puebración estimá es de 317.020 abitantis (INE 2008).

## Etimologia
Áin várias teorias pa espricoteal el origin del su nombri:

* Una dellas izi qu'el nombri viini del vascu *errioxa*, qu'e la su vezi vendria del componieru e la parabras *herri* (tierra) i *egui* (pan), que senificaria Tierra del pan.

* Pola su parti, Merino Urrutia, estoriaol i alcardi que hue de Ojacastro enos años 1912 i 1913, cre que hazi mención al riu Oja, que la rais vasca "*oia*" es 'bosque'. Pos bien, si tenemus en cuenta qu'el prefihu de Rioha puei proceel del latín "*rivum*", 'río', el télminu hadria alusión a las muchas ohas qu'éste arrastraba en Otoñu, tal cumu suceeria con Tolosa, Lodosa o Tulús en referéncia al lou, al barru qu'arrastraba el riu.

* Nel hueru e Miranda d'Ebro de 1099 s'alcuentra la primel referéncia a La Rioha como *Rioiia*, apareciendo posteriormente como *Riuum de Oiha* y *Rivo de Oia* en el cartulario de Santo Domingo de la Calzada de 1150. Por esta razón algunos investigadores consideran que el topónimo deriva del río Oja. Sin embargo esta tesis presenta cierta debilidad cuando se considera el nombre original de este curso acuático, *Glera* o *Illera*, aún en uso. Más bien parece una adecuación del primer término documentado "*Rioiia*" al idioma Castellano en un tiempo en que la región se encontraba en disputa con el Reino de Navarra.

## Comarcas

La Comuniá de La Rioha nu tiini una comarcaliçación que tenga importáncia almenistrativa. Traicionalmenti s'á gastau la consistenti enos nuevi partius hudicialis que dessistian ena antigüeá, correspondientis a Haro, Santo Domingo de la Calzada, Nájera, Logroñu, Torrecilla en Cameros, Calahorra, Arnedo, Alfaro i Cervera del Río Alhama.

De holma más heneral, La Rioha se considera diviia en tres rihionis, huendu éstas la Arta, Meya i Baha, sigún el cauci el ríu Ebru, contandu ca una dellas con zona e valli ena su zona norti, de climi mediterráneu i zona e sierra ena zona sur, de climi continental.

Ebiu a que los antigus partius hudicialis de Santo Domingo de la Calzada i Nájera cubrían localiais assitiás en valli i sierra i atendiendu a la gran deferencia orográfica entri estas zonas, se sueli tratal a las sus respectivas zonas de sierra Ezcaray i Anguiano cumu comarcas. Amás traicionalmenti la comarca de Torrecilla en Cameros (coñocia abitualmenti cumu Cameros) es diviia en Camero Nuevo i Viejo.

Sigún estu, suelin tenelsi en cuenta las siguientis:

* Rioha Arta
::* Valli: Haro, Nájera i Santo Domingo de la Calzada
::* Sierra: Anguiano i Ezcaray
* Rioha Meya
::* Valli: Logroñu
::* Sierra: Tierra de Cameros (Diviiu en Camero Nuevo i Camero Viejo)
* Rioha Baha
::* Valli: Alfaro, Arnedo i Calahorra
::* Sierra: Cervera

## Referencias

## Atijus p'ahuera
* Página sobre la Ciudad de Calahorra
Castellanu

**Castellanu** es una parabra que puei senifical:
* cualisquiá pressona u chascu originariu de **[[Castilla]]**;
* cualisquiá pressona u chascu originariu de **[[Castilla i Lión]]**;
* cualisquiá pressona u chascu originariu de **[[Castilla-La Mancha]]**;
* la **[[lengua castellana]]**.
Lengua ocitana

L**'Ocitanu** es una lenguas romancis palrá n'Ocitania, es izil nel térciu sul de Fráncia (en 9 rihionis i 39 departamentus del Estau francés), en Itália i nel Valli d'Arán en España (ondi alcibi el nombri d'aranés). L'ocitanu es una lengua mu paecia al catalán. En España, está reconocia cumu lengua oficial en Cataluña.

### Dialeutus
L'ocitanu es una luenga dialetaliçá, se puein destingil trés grandis grupus dialetalis:

* A: Norocitanu: alvernés, lemosín i vivaru-alpín
* B: Ocitanu meriyonal: lengadocianu i provenzal
* C: Gascón

## Atijus p'ahuera
* [Lo Tresaur dau Felibritge](http://gallica.bnf.fr/scripts/catalog.php?CT=(N007485|N007486)) El iziunariu mas grandi del ocitanu, de F. Mistral
* Lexilogos Atihus al tentu l'ocitanu
* Occitanet
* Lingüistica Occitana Rivista eletrónica de lingüística ocitana
* Conselh de la Lenga Occitana 
* Marraire (l'occitan en Velai e al nòrd de Vivarés)
* Associacion Internacionala d'Estudis Occitans
* Institut Occitan (Pau)
* Bibliografia electronica dels trobadors
* Parlar Occitan Grupu e descusion 
* La Lenga Occitana Grupu e descusión
* Lista Òc Grupu e descusión 
* Ehercícius en luenga ocitana
* Ressorsas pedagogicas per l'occitan
* Cièl d'Òc Testus 
* Dicionariu de l'ocitanu medieval
* Léssicu de l'ocitanu medieval
* Thesaurus Occitan Dialeutolohia 
* Òc per l'occitan Anuariu las impresas i olganismus col certificau "òc per l'occitan"
Angela Merkel

**Angela Dorothea Merkel** (Amburgu, 17 júliu de 1954) es una política alemana, lídel del partiu demócrata cristianu (CDU) dende 2000 i en 2005 se conviltió ena primel mugel en presiil un gobielnu en Alemaña, cargu que dexó en 2021.

## Atijus
Lengua vasca

**Vascu** o **euskara** es la lengua aislá palrá nel Pais Vascu i en Navarra, en España, i nel departamentu de Pirineus Atlánticus, en Fráncia. Es cooficial huntu con el castellanu nel Pais Vascu i angunas zonas de Navarra. 

Se consiera la única lengua preinduropea sobrevivienti en Uropa ociental, i pol tantu, la de raizis más antiguas desta rehión i entri las más viehas de las lenguas d'Uropa.
Ogañu palran alreol de 885.000 pressonas (datus del 2006), a lo qu'ái qu'añiil algotras 515.000 que lo entiendin peru que palran con amargullu (bilingüis pasivus). Es una luengua minorizá polas idiomas dominantis castellanu i francés. Dessistin tamién angunas comuniais vascupalrantis nel continenti americanu, enas cualis se puein atopal vascos de segundera  trecel heneración que siguin palrandu la luengua nel dialeutu orihinal, e inclusu mesturas de los dialeutus tradicionalis, resurtau del encuentru de vascus de deferentis rehionis. El primel libru conociu s'emprentó en 1545, i hue entitulau *Linguae Vasconum Primitiae* de Bernat Dechepare.

Ogañu albondas pressonas án deprendiu prencipalmenti el vascu uñificau (*euskera batua*), con mayol o menol enfruéncia la palra la su rehión.
 
## Huentis

## Atijus
* Euskaltzaindia (The Royal Academy of the Basque Language) official web
* Ethnologue has reports on Basque (ISO 639-1: eu), Navarro-Labourdin (ISO 639-3: bqe) and Souletin Basque.
* Center for Basque Studies at University of Nevada, Reno
* Department of Language Policy of the Basque Government
Anatomia

**Notomía** o **Anatomía** (del griegu ανατομη *ana i tomē*, *corti e iseción*) es la cencia médica que se ocupa del estudiu i las macroestruturas anatómicas conholmi al su espáciu, assitiamientu, desposición, holma, relacion topográfica i crassificación própia del cuerpu umanu (o el cuerpu animal, ena anatomia veterinária).
Londri

**Londri** (n'ingrés *London*) es la capital d'Ingalaterra i Reinu Uniu. Es la mayol ária urbana d'Uropa, conocía comu Gran Londri. Está assitiá en vera el riu Támessi nel sulesti la isla de Gran Bretaña. Posei un climi continental. La ciá á celebrau tres vezis los Juegus Olímpicus de Vranu, en 1908, 1948 i 2012, huendu la única en hazé-lu. Es considerá, en definitiva, una ciá global, i unu delos centrus conómicus i escolturalis mas emportantis del mundu.

## Trasporti i comunicación

### Trasporti urbanu
L'impresa ''Transport for London'' (TFL, n'estremeñu Trasporti pa Londi) opera el trasporti púbricu de horma integral nel ária de Gran Londri.

#### Herrocarril

##### Trenvía
El trenvía de Londri fechó ena decada de 1950, muándu-si pol cochi i l'otobús. El caberu viagi'l trenvía hue ena liña entri Woolwich i New Cross el 6 de jullu de 1952.

El trenvía hue re-entrouzíu nel añu 2000 ena zona de Croydon. Se crió debíu alos estuyus aviaus ena epoca de 1980 pa solucional los pobremas de tráfagu nessa zona. Una lei hue apruevau pol Palramentu el 21 de jullu de 1994 pala su costrución. L'impresa ''Tramtrack Croydon Limited'' acebió la gestión dela redi por 99 añus. La redi gastó vías de tren abandonaus, encruyendu parti dela vía *Surrey Iron Railway*. La redi hue mercá por TFL en juñu de 2008.

## Referencias


## Atijus p'ahuera

* Ayuntamientu (en ingrés)
* Transport for London (n'ingrés)
Sicologia

La **psicología** o **sicología** (del griegu ψυχή, *alma* o *ativiá mental*, i -λογία, *tratau*, *estudiu*) es la desciplina que labuta, ena teoria i tamien ena aplicacion prática, conos aspeutus biológicus, socialis i colturalis del conportamientu umanu, a nivel tantu individual comu social.

Hata el sigru XX la sicologia era consierá una rama la filosofia, peru a partil dessi momentu los sicólogus escomençarun a gastal las ténicas las céncias positivas. La sicologia esprimental hue desenroá pol alemán Wundt endespues de hundal el su laboratoriu de sicologia en Leipzig. Dendi altoncis án teniu nacéncia albondu corrientis que án tratau la sicologia en deferentis ámbitus. Angunas las mas enportantis sonin el *huncionalismu*, el *condutismu* i el *sicoanálisis*.
## Sicólogus enportantis
* Wilhelm Wundt
* Sigmund Freud
* Abraham Maslow
* Erik Erikson
* Lev Vygotski
* Jean Piaget
Antiguu Egitu

El **Antíguu Egitu** hue una cevilización que s'originó nel cauci meiu i baxu el riu Nilu. Arcançó tres periodus d'esplendol faraónicu, conocius comu Emperiu Antiguu, Emperiu Meiu i Emperiu Nuevu. Baju el poel de reis poderosus,los faraonis, i con un grandi cuelpu sacerdotal, los egízius se hizierun famosus polas sus ténicas de costruil en piera, la su escribiura jerogrífica i el su elaborau rezu a los muertus.
Coltura el Valli el Indu

En 1921 los arqueúlogus s'atoparun con los restus d'una zivilidazión esconozía que surhiú pal 2500 a.e.C..Enas ciáis indias e Harappa i Mohenjo-Daro vivían en casas d'adobi, con bañus, grandis granerus i alcantarillau. Abían una escribiura pistugráfica qu'apaecin en sellus, peru que n'a poíu sel eszifrá.
Seleción de fubu andaluza

La **Seleción de fubu andaluza** es el equipu fubu que representa a Andaluzia. Está organiçá pola *Federación Andaluza de Fútbol*. No preteneci a la FIFA ni a la UEFA polo que no puei jugal en competicinis oficialis peru si juga partius amistosus.

## Cuairu e partius i resurtaus
Seleción de fubu d'Estremaúra

La **Seleción de fubu estremeña** es un equipu fubu conholmau por jugaoris d'Estremaúra pala disputa de partíus amistosus. L'equipu jugó el su primel partíu anti Guinea Equatorial en Diciembri 2007, un partiu que hue empulsau pol porteru estremeñu César Sánchez, antíguu juegaol del Real Madrid.

## Partius i resurtaus

### Copa UEFA las Regionis 2009
Ena copa UEFA las Regionis, Estremaúra juegó nel grupu E unta las selecionis de Balearis, Ceuta i Melilla. Olivença hue séi de grupu.. Estremaura queó eliminá al perdel pol un 0-1 conas Balearis, con un gol nel menutu 78 de Jaime Rayo.

## Juegaoris

## Selecionaoris
Án siu quatru los selecionaoris qu'án convocau i entrenau a los juegaoris la Seleción estremeña:
* Ciriaco Cano i Paco Herrera (2007)
* Manuel Sánchez Delgado i Sancho Bejarano (2007 - ogañu)

## Referencias

## Atijus p'ahuera
* http://www.fexfutbol.com/
Herogríficu

Un **herogríficu** es un sistema d'escribiura, nel cual las ideas están representás meyanti ibuhus o sinus gráficus. Están presentis enas escribiuras ehicias, anatólicas, critensis o mayas, entri algotras. Apaecierun al prencípiu el IV miléniu a.e.C.. Se puein gastal comu pasatiempu recreativu i no comu sistema d'escribiura.

Jean-François Champollion es unu de los sus prencipalis estuyaoris.
Céncia

La **céncia** (del latín *scientia* 'conocimientu') es el conocimientu sistematizau, elaborau pol mé d'olservacionis, razonamientus i prebas metódicamente olganizás. La céncia se vali de deferentis métodus i ténicas pa la alquisición i olganización de coñocimientus al tentu la estrutura dun conhuntu de hechus ohetivus i acesibris a vários olservaoris, amás d'estal basá nun critériu e verdá i una correción permanenti. La apricación dessus métous i coñocimientus lleva a la heneración de más conocimientu ohetivu en holma de preicionis concretas, cuantitativas i comprebabris referias a hechus olservabris passaus, prehentis i huturos. Con frecuéncia essas predicionis puein hormularsi pol mé de razonamientus i estruturalsi cumu reglas u leyis universalis, que dan cuenta del comportamientu dun sistema i predizin cómu atuará el sistema iziu en determinás cercustáncias.

## Wikimedia Commons
Federico García Lorca

**Federico García Lorca** hue un poeta español que tuvu la su nacéncia en Fuente Vaqueros (província de Graná), el 5 juñu de 1898. Eicó la su via a la literatura, especialmenti a la poesia. En 1936 espena assessinau a manus d'elementus franquistas duranti la Guerra Cevil española, quandu tinia 38 añus, pola su afiniá al Frenti Populal i por sel omosessual. 

## Obras
### Poesia
* *Impresiones y paisajes* (1918)
* *Libro de poemas* (1921)
* *Oda a Salvador Dalí* (1926)
* *[[Romancero gitano]]* (1928)
* *[[Poeta en Nueva York]]* (1930)
* *Poema del cante jondo* (1931)
* *Llanto por Ignacio Sánchez Mejías* (1935)
* *Seis poemas galegos* (1935)
* *Diván del Tamarit* (1936)
* *Sonetos del amor oscuro* (1936)
### Teatru
* *[[Mariana Pineda]]* (1927)
* *La zapatera prodigiosa* (1930)
* *Retablillo de Don Cristóbal*
* *El público* (1930)
* *Así que pasen cinco años* (1930)
* *Amor de don Perlimplín con Belisa en su jardín* (1933)
* *[[Bodas de sangre]]* (1933)
* *[[Yerma]]* (1934)
* *Doña Rosita la soltera o el lenguaje de las flores*
* *[[La casa de Bernarda Alba]]* (1936)

## Atijus p'ahuera
Lengua silesia

El **silesiu** (ena bicha *ślōnskŏ gŏdka*, *ślōnski* i avezis tamién *po naszymu*) es una lengua palrá polos abitantis dela región d'Alta Silesia en Poloña i tamién ena Repúbrica Checa i en Alemaña. En 2011 se decrararun abati 509 000 silésius sel esta velaquí la su luenga materna, peru el númiru falantis estimau es el de 1.250.000.

El silésiu guarda un huerti atihu con el polacu, polo que es consierau dialeutu suyu pol angunus lingüistas.

## Alfabetu
Nu dessistu un alfabetu pal silésiu pos s'estila escrebil colos caraiteris polacus. Con tó i con essu, en 2010 s'enventó un nuevu alfabetu sostribau enos escrebierus el silésiu (10 en total). Se gasta albondu ena Redi, cumu tamién ena *Wikipedia* en silésiu (*Wikipedyjŏ*).

Esti es veloquí el alfabetu:
Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż

## Muestra testual
El *Pairimuestru* en silésiu, polacu i checu.

**Silésiu**
:Ôjcze nasz, świynte durś miano Wasze,
:Wasze Krōlestwo niychej tyż nasze.
:Niych wola Waszo ciyngym sie dzieje,
:w niebie, na ziymi, kej ćmi, kej dnieje.

:Dejcie nōm dzisioj chycić sie chleba,
:kej co dziyń przeca jeść go nōm trzeba.
:I nōm wyboczcie w Swyj łaskawosci,
:te grzychy nasze, jako my, prości,
:nōm winowatym tyż wyboczōmy,
:ze wolny woli co ôd Wos mōmy. Amyn.

**Polacu**
:Ojcze nasz, któryś jest w niebie,
:święć się imię Twoje,
:przyjdź królestwo Twoje,
:bądź wola Twoja jako w niebie tak i na ziemi.
:Chleba naszego powszedniego daj nam dzisiaj.

:I odpuść nam nasze winy,
:jak i my odpuszczamy naszym winowajcom.
:I nie wódź nas na pokuszenie,
:ale zbaw nas ode złego. Amen.

**Checu**
:Otče náš, jenž jsi na nebesích,
:posvěť se jméno Tvé
:Přijď království Tvé.
:Buď vůle Tvá, jako v nebi, tak i na zemi.
:Chléb náš vezdejší dej nám dnes

:A odpusť nám naše viny,
:jako i my odpouštíme naším viníkům
:a neuveď nás v pokušení,
:ale zbav nás od zlého. Amyn.

## Atijus
* Uo ślůnskij godce na portalu omniglot.com
* Kurs ślůnskij godki na angleskich Wikibooks
* Pů našymu – djalykt ślůnski kodyfikowůny
* Ślůnske Nowiny – pjyršy ślůnski serwis informacyjny
* Ślůnsko Eka – dykcjůnoř atp. 
* Portal "Pro Loquela Silesiana"
* Jynzyk S'loonski
* Po naszymu - Teshen Silesian
* Slovník ponaszimu
* Pověsti slezského lidu

## Referencias
Club de Gimnasia y Esgrima La Plata

**Club de Gimnasia y Esgrima La Plata** es un equipu fubu d'Argentina, de la ciá de La Plata, ena província de Buenos Aires. Ubu el su hundaeuru en 1887 i huega ena *Primera División* (Primel Devisión argentina).

## Datus del clú
  
* **Direción social**: 4 e/ 51 y 53 La Plata (Argentina)
* **Telifonu**: 
* **E-mail**:
* **Web**:www.gimnasia.org.ar
* **Sócius**:25.000
* **Tempurás en "Primera División argentina"**: 71
* **Palmarés**:2

## Links
* Sitio web oficial del club
* Tabra histórica del club en RSSSF
* Campeones de la Primera División del Fútbol Argentina
* Campeones de la Segunda División del Fútbol Argentina
* Directorio web de Dmoz.org sobre Gimnasia y Esgrima La Plata
Francisco Franco

**Francisco Franco Bahamonde** (Ferrol, La Coruña, 4 de Diziembri de 1892 – Mairil, 20 de Noviembri de 1975), conociu comu **Francisco Franco** o simprementi **Franco**, hue un melital i ditaol español, i unu los xefis del prenunciamientu del 17 i 18 de júliu de 1936 qu'acabó ena Guerra Cevil Española. Hue ligiu en outubri de 1936 xefi Supremu el bandu sublevau. Ejerció comu Xefi de Estau d'España dendi el términu el conflitu ata que murió en 1975.
Lengua latina

La **lengua latina** (en latín *lingua Latina* [ˈlɪŋɡwa laˈtiːna] es una lengua que se palró antañu nel Laciu i que hue destendía por tol Mari Mediterráneu ociental pol '''Imperiu romanu'''. Ena alta edá meya se rompió enas distintas lenguas romancis ena Península Ibérica, Francia, Italia i Rumanía. Estava codificá col alfabetu latinu que hue una adatacion del etruscu que era tamién una varianti del alfabetu griegu. Se caraiterizava pol usu las declinacionis, qu'ogañu se perdierun en quasi tolas lenguas romancis. El latín s'á manteniu comu lengua de cultu ena Ilesia i eno que se denomina oi *latín vivu* o *[[latín contemporániu|contemporániu]]*.

Ogañu es una las luengas oficialis de la Ciá del Vaticanu.

## Atijus p'ahuera
* Wikipedia en latín
* Dicionariu latín-castellanu
* Ephemeris - Un noticieru en latín.
Bulgaria

**Bulgaria** (България) es un país el suloesti d'Uropa que horma parti de la Unión Uropea dendi 2007. La su capital es Sofia. Los sus arrayus son al  esti con el  Mari Negru al sul con Grécia i Turquia, al norti con Rumanía i al esti con Sérbia i Macedónia del Norti.

## Atijus
Crasi

En lingüística, **mestura**.

El télminu procei del griegu *κρᾶσις* "mestura el vinu con áugua". En fonética dessina a la mestura dos parabras que, en amenizandu la primel dellas en vocal i la segunda empençandu cola mesma bicha, se hampa anguna las vocalis. 

En griegu antíguu era un fenóminu relativamenti frecuenti con conhuncionis, alvérbius, artículus  i pronombris. Cuentaba con representación gráfica pol mé dun destraci engarabatau pa la gocha [᾿] llamau *κορώνις* “corcová”: *τοὔνομα < τὸ ὄνομα*,*ἐγᾦδα < ἐγὼ οἶδα*, *κἄν < καὶ ἀν*.

En castellanu antíguu eran frecuentis tamién las crasis asseñalás nel escrebieru cumu velaquí estas: *quel < que el*, *dotro < de otro*, *dello < de + ello*. El purtugués atual conselva angunas paí cumu *dele < de + ele*, *à < a + a* u *dalgum < de + algum*. Ansí tamién nel asturianu (*tol < to + el*) u el gallegu (*dun < de + un*). A esti tipu crasi muelnamenti se llama *contraición*.

En estremeñu dessiti la crasi tamién enas categorias los endirgaoris, prencipalmenti alvérbius, prepusicionis, pronombris i artículu. Se destinguin cincu holmas crasi:
* Preposición + preposición: *an < a + en*, *den < de + en*.
* Preposición + artículu: *pal < pa + el*, *cona < con + la*, *punu < pol + unu*.
* Preposición + pronombri: *dessi < de + essi*, *dalgotru < de + algotru*, *notru < en + otru*.
* Preposición + adverbio: *andi < a + ondi*, *pondi < pol + ondi*, *dencima < de + encima*.
* Indefinido + artículo: *tol < tó + el*, *tolas < toas + las*.

Nu se conhunda crasi con aglutinación, dá ena categoria los alvérbius, v. gr.: *alogundispués < alogu + endispués*, *veloquilu < ve + lo + equí + lu*, *ondiquiá < ondi + quia*.
Metátesi

En lingüística, **traspusición**.

El télminu procei del griegu *μετάθεσις* "traspusición". En fonética cola metátesi se mienta la muación dun elimentu fónicu dun lugal la parabra pa otru. Es un fenóminu relativamenti frecuenti ena volución las luengas.

## Tipus metátesi
La metátesi puei sel dun solu elimentu u de várius:

* Huendu dun solu elimentu se destinguin várius tipus puyendu sel de contautu u a distáncia, entri los prencipalis:

—*Metátesi líquias*. Es la mas frecuenti. V. gr.: est.: *mielra < mierla < merŭlam*, *bolra < borla < burrŭlam*, cast.: *palabra < parabŏlam*. Un tipu especial desti tipu metátesi lo costitui la prevocá enas líquias pol traición, ondi el son [ɾ] se retrotrai ena parabra (metátesi a distáncia), prefiriendu la pusición oclusiva + líquia: *cabrestu < cabestru, trempanu < tempranu, vrimbi < vimbri, pressona < persona, pressiana < persiana*.

—*Metátesi yod i wau*. Se da siempri a distáncia i, anque nu es mu frecuenti, dessistin várius ehemprus, v. gr.: est.: *cudial < cuidal < cogitāre; inciendu < incéndiu < incendĭum*; *luenga < lengua < linguam*; ast.: *viudu < uidŭum*.

*—Metátesi cantiá*. Se dio en griegu antíguu ena flessión los temas en *υ/ευ*, *ι/ει* i ditongu *ευ* i es un tipu metátesi contautu. V. gr.: loc.: **πόληϝ|ι > πόλη|ι* → hen.: *πόλη|ος > πολε|ως* (metátesi *ηο > εω*); *βασιλῆ|ος > βασιλέ|ως*. 

* Huendu várius elimentus, se holman metátesis silábicas: *rehumbrosu < herrumbrosu < ferrumĭnem*; *mallugal < magullal < maculāre*.

## Metátesi en gallegu-purtugués i asturianu
Es destacabri la metátesi yod en parabras colos sufihus *–oiro, -eiro, -airo* procedentis de *–orium*, -*erium* i *-arium*: gall.-purt.: *pandeiro, caseiro*; ast.: *pandoiru*. Ai metátesi tamién en parabras qu’en latín acababan pol *-sĕum* i *-asĭum*: purt. *queijo < casĕum, beijo < basĭum*.

## Metátesi en castellanu
La metátesi en castellanu se dio en su passu dendi el latín en parabras cumu *cocodrilo < crocodīlum, milagro < miracŭlum, murciélago < murem caecŭlum, palabra < parabŏlam, viudo < uidŭum*.

## Metátesi en estremeñu
En estremeñu la metátesi mas caraiterística es ena de contautu líquias, es izil, la dessistenti nel grupu *rl* en interiol parabra que mua quasi sin ececión pa *lr*, v. gr: *Calru, palra, pelra, bolra, mielra, pilra, chilriu, bulra, chilri, galral, chalral*. 

Metátesi frecuenti es la traición de *r* (metátesi a distáncia) sigún la qual el bichu passa de l’úrtima u penúrtima sílaba a la penúrtima i antipenúrtima al respetivi, v. gr.: *adrentu < adentru, trempanu < tempranu, probi < pobri, cabrestu < cabestru*. Pol traición tamién es el cámbiu de emplotiva a esplotiva sobritó nel prefihu *pre-* pol *per-* (*pressiana, pressona, premissu, pressinalsi*) i en parabras cumu *vrocal* (cf. *güertu, gorvel*) de **vorcal*.

La metátesi yod nu es mu frecuenti, anque aconteci en parabras de muchu gastu: *cudial, inciendu, dispiendu*. La de wau malapenas aconteci ena parabra *luenga*.

## Endirguis en atihu
* aférisi
* rotacismu
* prótesi
* sandhi
* crasi
* anátissi
Prótesi

En lingüística, **propusición**.

El télminu procei del griegu *πρόθεσις* “propusición” i en fonética se gasta pa mental la postura dun son ascomiençu parabra.
 
Dessisti n’estremeñu poquinas prótesis fonéticas. La mas emportanti es la del son [d] que se da en parabras d’orihin astulionés talas cumu *dambus* (ast. *dambos*) i *dil* (ast. *dir*).

Otru contestu en que se da prótesi es polos farsus cortis. S’estila la prótesi de [a] i [l] que cuentan con representación ortográfica nangunus ehemprus ya morfolohizaus.
* *la motu* > *l’amotu* > (cámbiu héniru) *el amotu* (pr. *los amotus*).
* *la fotu* > *l’afotu* > (cámbiu héniru) *el afotu* (pr. *los afotus*).
* *el ehi* > *el lehi* (pr. *los lehis*).
* *el ácaru* > *el lácaru* (pr. *los lácarus*).
* *el ehiu* > *el lehiu* (pr. *los lehius*).

Nu se conhuda prótesi con cámbius prefihu ena derivación, v. gr.: *grabal → a-grabal*, *huncional → en-huncional*, *dergau → a-dergaçal, en-dergaçal*, *hutal → a-hutal*, *barzón → al-barzón*, *cardoncha → al-cardoncha*.

Tapocu ai velequí prótesi en parabras cumu *dessamin*, *dessaherau* u *deleganti*, pos son crasis el prefihu *de-* u bien con otru prefihu (*despréndiu* < *de- + es- + préndiu*) u bien cola vocal cola qu'escomençaba la parabra (*deleganti* < *de- + eleganti*), bichu morfolóhicu, nu fonéticu.
Anátissi

En lingüística, **despriegui**.

El télminu procei del griegu *ἀνάπτυξις* "despriegui". Es un tipu epéntesi que consisti nel desarrollu duna vocal pol estensión las vribacionis duna consonanti sonora.

## Anátissi en latín
Esti fenóminu en latín deriva de las sonantis induropeas [m], [n], [l] i [r] nun processu articulatóriu nel que las vribacionis destas sonantis desarrollarun un son vocálicu [º] qu’endispués se conholmaria comu una vocal prena. V. gr.: **tntos > tentus, *krsos > currus, *tlno > tolno*.

## Anátissi en griegu
De la mesma holma qu’el latín, el griegu antíguu enos sus diferentis dialeutus desarrolló un apendis vocálicu d’apoyu enas viehas sonantis induropeas, v. gr.: **krtos > κράτος ~ κάρτος*.

## Anátissi en estremeñu
L’anátissi en estremeñu va vinculá siempri a los sonis líquius [ɾ] i [l] i son poquinas las parabras que la muestran, v. gr.: *bereçu < breçu, corónicu < crónicu, guressu < gruessu, veregel < vergel, farágua < frágua, calavera < caluarĭam*.

## Artículus en atihu
* aférisi
* rotacismu
* crasi
* prótesi
Aféresi

L’**aféresi** (del griegu *ἀφαίρεσις* (IPA [apháiɾesis]) senifica en luengüística “desquiti”. 

Con aféresi en fonética se mienta la perda dunu u várius sonis ascomiençu la parabra. Nel sistema s’opón a la prótesi.

N’estremeñu es freqüenti l’aféresi ena luenga palrá pol fonética sintática i farsus cortis, assinque muchas parabras andi s’á morfologizau cuentan con representación ortográfica.
 
Dessisti aféresi prencipalmenti de los sonis vocálicus [e] i [a] i de los bichus consonánticus [ð], i en minol miia, de [l]. V. gr.:
* *la amapola* > *l’amapola* > *la mapola* (pr. *las mapolas*).
* *está eclissau* > *está ’clissau* > *está clissau* → *clissalsi*, *clissi*.
* *me dispiertu* > *me ’ispiertu* > *m’ispiertu* → *ispiertalsi* (frenti a *dispertaera* o *dispertaol*).
* *el laurel* > *el aurel* (pr. *los aurelis*). Nesti ejempru, s’alvierti amás una dissimilación líquias.

Nu se conhunda l’aféresi conos cámbius preposicionalis ena derivación verbal: *tufal → a-tufal*, *prendel → a-prendel*, *de-prendel*, *tendel → a-tendel*, *des-tendel*, *es-tendel*.
Noruega

El **Réinu de Noruega** u simprimenti **Noruega** (en noruegu *Kongeriket Norge*, en nuevu noruegu -nynorsk- *Kongeriket Noreg*), es un estau monárquicu d'Uropa setentrional que, untu con Suecia i Finlandia, holman la península escandinava, i ésta con Dinamarca conholma la Escandinávia, huendu Noruega la parti más ociental d'esta región. Las islas de Svalbard i Jan Mayen son tamien parti del su territóriu. La soberanía sobri Svalbard hue estabrecia pol tratau de Svalbard firmau en 1920. La Isla de Bouvet nel Alánticu Sul i la Isla de Peiru I nel sul del Océanu Pacíficu se consideran dependéncias i polo tantu nu holman parti el reinu cumu tal. Noruega es unu los paisis que recrama territóriu ena Antáltia (la llamá Dronning Maud u Tierra de la Reina Maud).

## Notas



## Atijus p'ahuera
Novicionis

En télminus astronómicus, **novilúniu** “luna nueva”. 

Se mienta assina pol sel a partil daquí quandu s’enceta la fasi crecienti i en muchas curturas con calandárius lunaris u lunissolaris cumu la islámica u la budista el escomiençu el nuevu mes lunal.

Las novicionis acontencin nel momentu en que la Luna s’enhalla entri la Tierra i el Sol, de mó i maea que la cara alampá quea güerta huendu impossibri el su escolumbramientu dendi muestru praneta. Nel tiempu las novicionis el ángulu elongación es 0º, assinque la su inluminación es tamién de 00.00.
Transistol

El **transistol** es un dispositivu semicondutol d'estau sóliu que se gasta pa l'amplificacion i la conmutacion, i tien tres telminalis: una corrienti o vortagi apricá a unu los bichus controla la corrienti los otrus dos. El transistol es el componenti prencipal de tola eletrónica muelna. Enos circuitus dehitalis, el transistol se gasta comu un enterrutol elétricu mu ligeru, i la olganizacion sistemática los transistoris premiti qu'enhuncionin comu una puerta logica, memórias tipu RAM i microprohessaoris. Enos cercuitus analógicus los transistoris se gastan cumu amplificaoris. Los amplificaoris d'audiu, las huentis d'alimentacion estabiliçás i los amplificaoris de frecuéncia son cercuitus analogicus que llevan transistoris. Áin dos tipus basicus de transistoris, los bipolaris (BJT) i los d'efeutu campu (FET), i ca unu hunciona de holma deferenti. 
## Huncionamientu

El transistol bipolal se huchea assina porque el canal de conducion prencipal gasta tantu electronis cumu vacius pa transpoltal la corrienti eletrica prencipal. Un transistol de union bipolal está hormau por dos Uniones PN nun solu cristal semicondutol, separaus por una region mu estrecha. De esta maera quean holmadas tres regionis:

* Emisol, que se deferencia de las otras dos por estal huertimenti dopada, comportándo-se comu un metal. 
* Basi, la entermeya, mu estrecha, que separa el emisol del coletol. 
* Coletol, d'estension muchu mayol. 
 

**Zona de rutura** : El hechu de sel nula la correnti de basi, es equivalenti a mantenel el circuitu basi emisol abieltu, nestas circustancias la correnti de coletol es praticamenti nula i por essu se puei consideral el transistol nel su circuitu cumu un **enterrutol** abieltu. Un transistol esta en corti quandu:

:\text{corrienti de coletol}  = \text{corrienti de emisol} = 0, (Ic = Ie = 0)

**Zona de saturacion** : El **díodu** colectol está polariçau directamenti i el transistol se porta cumu una pequeña resistencia.

* **Region aitiva**: 
:Quandu un transistol no está ni en su region de saturación ni ena region de rutura altoncis está en una region entermeya, la region aitiva. Nesta region la corrienti de coletol (Ic) ependi prencipalmenti de la corrienti de basi (Ib), de β (ganancia de corrienti, es un datu del fabricanti) i de las resistencias que s'alcuentrin conetás nel coletol i emisol. Esta region es la más emportanti si lu que se anhea es gastal el transistol cumu un amplificadol de señal.

## Atijus p'ahuera
* Lo comu huncionan los transistoris
* commons
Míkro

Los **Míkro** (en griegu *Μίκρο*) son una banda griega de música eletrónica.

## Biografia
El nombri Míkro es un enverihamientu la uniá métrica que se gasta en enholmática, *microbyte*. La banda tien su asiahamientu en Tessalónica, Grécia.

Los Míkro escomençarun a gaspaleal ena décaa los 90, epoca ena que la escena rock era especialmenti populal. Níkos Bitzénis (Νίκος Μπιζένης) escomençó a esprimental hunta Yánnis Lefkadítis (Γιάννης Λευκαδίτης) colos rimus eletrónicus, desarrollandu las enfruéncias el electro-pop los 80 cumu Depeche Mode, New Order, Erasure i Duran Duran.

Al prencípiu s’apellarun gradualmenti tamién Pános Tólios (Πάνος Τόλιος) a la bateria, conociu tamién de los Ksylina spathia i Yórgos Kostópoulos (Γιώργος Κωστόπουλος) al bahu. Deferentis vocis femininas huerun prebás pol grupu, como Iléktra Dimitriádou (Ηλέκτρα Δημητριάδου) i Elíza Patsalídou (Ελίζα Πατσαλίδου), hata la úrtima seleición rescrecienti de Véria, Ría Mazíni (Ρία Μαζίνη).

En Eneru el 1998 pusun en cerculación el EP *Σταγόνες* que petó albondu enos arrádius i enos clus griegus.

Endispués de bel sacau la canción *Άσπρη σοκολάτα* en Setiembri el 1999,  Pános i Yórgos albandonan el grupu revezándulus Stélios Emmanouilídis (Στέλιος Εμμανουηλίδης), que s’encarga el labutu DJ.

Endispués llegarun cincu discus: *Το τέλος του κόσμου*, *E-mail* (banda sonora la pinicla *Μάρκου Χολέβα*), *Tronik*πλάσμα*, *180 Μοίρες* i *Restart*.

Nel 2004 espubricarun el recopilatóriu *Only the Best*.

En mayu el 2006 espubricarun en holmatu mp3 una coleición remesturas con viehas cancionis griegas.

## Miembrus
* Νίκος Μπιτζένης: pogramación, *loops*, sintetizaoris, vozis.
* Ρία Μαζίνη: vozis, sintetizaoris.
* Γιάννης Λευκαδίτης: quitarras.
* Στέλιος Εμμανουηλίδης: sintetizaoris, *loops*, *scratchs*.

## Discografia
* *Το τέλος του κόσμου*, 1999.
* *E-mail*, 2001.
* *Tronik*πλάσμα*, 2003.
* *Only the Best*, 2004.
* *180 μοίρες*, 2004.
* *Restart*, 2007.

## Atihus
* http://www.mikro.gr/
* http://www.myspace.com/mikrospace